S-159/2017

Mál þetta, sem þingfest var og dómtekið fimmtudaginn 26. október sl., er höfðað með ákæru lögreglustjórans á Suðurlandi þann 5. september sl., á hendur F-kk-þgf S-kk-þgf M-kk-þgf, til heimilis að Hellisbraut 28, Króksfjarðarnesi,

fyrir umferðarlagabrot

með því að hafa, sunnudaginn 14. maí 2017, ekið bifreiðinni [...] sviptur ökurétti, undir áhrifum áfengis (vínandamagn í blóði 0,92 ‰) og óhæfur til að stjórna bifreiðinni örugglega vegna áhrifa amfetamíns og tetrahýdrókannabínólsýru um Smáratún á Selfossi þar sem ákærði ók gegn einstefnu sem er á umferð um götuna.

Teljast brot ákærða varða við 1. mgr. 5. gr., 1. mgr., sbr. 2. mgr. 45. gr., 1. mgr. sbr. 2. mgr. 45. gr. a og 1. mgr. 48. gr. umferðarlaga nr. 50, 1987, allt sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 20. október sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu, kemur fram að amfetamín og tetrahýdrókannabínólsýra hafi fundist í þvagi ákærða. Þá hafi í blóði hans mælst amfetamín 60 ng/ml. Um málavexti að öðru leyti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði tvívegis áður sætt refsingu, í bæði skiptin meðal annars vegna aksturs undir áhrifum fíkniefna. Þann 20. nóvember 2012 var ákærða gerð sekt vegna umferðarlagabrota, meðal annars aksturs undir áhrifum fíkniefna. Þá var ákærði þann 19. maí 2015, fundinn sekur um brot gegn valdstjórninni sem og akstur undir áhrifum fíkniefna. Var ákærða þá gert að sæta fangelsi í 30 daga, en fullnustu refsingarinnar var frestað skilorðsbundið til tveggja ára. Með broti því sem lýst er í ákæru hefur ákærði rofið skilorð síðastgreinds dóms og ber að dæma upp framangreinda refsingu og ákveða refsingu í einu lagi sbr. 60. gr. og 77. gr. almennra hegningarlaga nr. 19/1940.

Refsing ákærða er hæfilega ákveðin fangelsi í 75 daga. Að virtum atvikum máls þykir rétt að fresta fullnustu 30 daga refsingarinnar og skal sá hluti hennar falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti sækjanda samtals 176.010 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, F-kk-nf S-kk-nf M-kk-nf, sæti fangelsi í 75 daga, en fresta skal fullnustu 30 daga refsingarinnar og skal sá hluti hennar falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði er sviptur ökurétti ævilangt.

Ákærði greiði allan sakarkostnað, 176.010 krónur.

S-kvk-nf I-kvk-nf.